**DĖL PRITARIMO TAPTI „EUROPEAN TOWN TWINNING DOUZELAGE“ ORGANIZACIJOS NARE**

2018 m. kovo 23 d. Nr. TS –

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 16 straipsnio 2 dalies 22 punktu bei atsižvelgdama į Rokiškio rajono savivaldybės administracijos Kultūros, turizmo ir ryšių su užsienio šalimis ir Strateginio planavimo ir investicijų skyrių, Rokiškio kultūros centro siūlymus, Rokiškio rajono savivaldybės taryba n u s p r e n d ž i a :

 1. Pritarti Rokiškio rajono savivaldybei dalyvauti nario teisėmis ,,European Town Twinning Douzelage“ organizacijoje.

 2. Įgalioti Rokiškio rajono savivaldybės merą pasirašyti reikiamus dokumentus dėl prisijungimo prie šios organizacijos.

 Sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Petras Blaževičius

**AIŠKINAMASIS RAŠTAS**

 **Parengto sprendimo projekto tikslai ir uždaviniai.**

**Tikslas –** suaktyvinti rajono tarptautinį bendradarbiavimą ir dalyvavimą tarptautiniuose projektuose bei pritraukti į rajoną daugiau lėšų iš tarptautinių fondų.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 6 straipsnio 13 punktas, 16 straipsnio 2 dalies 22 punktas.

 **Galimos pasekmės, priėmus siūlomą tarybos sprendimo projektą:**

 **teigiamos** – galimybė suaktyvinti tarptautinį bendradarbiavimą ir dalyvavimą tarptautiniuose projektuose, pritraukti daugiau lėšų iš tarptautinių projektų įvairioms sritims;

**neigiamos** – nėra.

**Kokia sprendimo nauda Rokiškio rajono gyventojams.** Atsiranda galimybės aktyviam tarptautiniam bendradarbiavimui su 27 Europos šalių savivaldybėmis, galimybės greitai susirasti partnerius tarptautiniams projektams ir įsijungti į užsienio šalių inicijuojamus projektus. Rajonui tai atneštų finansinę ir kitokią naudą.

**Finansavimo šaltiniai ir lėšų poreikis**. Finansavimo šaltinis: Kultūros, turizmo ir ryšių su užsienio šalimis skyriaus lėšos tarptautiniam bendradarbiavimui. Lėšų poreikis: metinis narystės mokestis, išvykų į organizacijos metinius susirinkimus lėšos (priklausomai nuo vykstančių asmenų skaičiaus ir susirinkimo vietos).

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

 Skyriaus vedėjas Petras Blaževičius